BILANȚUL ZILEI. 733 de cazuri noi de coronavirus, depistate în ultimele 24 de ore.
733 de cazuri de COVID-19 au fost raportate în ultimele 24 de ore în România. În ultimele 24 de ore au fost înregistrate 64 de decese, din care din trecut au fost 8.
Până astăzi, 18 decembrie 2021, pe teritoriul României, au fost confirmate 1.797.706 de cazuri de persoane infectate cu noul coronavirus (COVID–19).1.723.945 de pacienți au fost declarați vindecați. În urma testelor efectuate la nivel național, față de ultima raportare, au fost înregistrate 733 cazuri noi de persoane infectate cu SARS–CoV–2 (COVID–19), dintre care 9 sunt ale unor pacienți reinfectați, testați pozitiv la o perioadă mai mare de 180 de zile după prima infectare.Până astăzi, 58.143 de persoane diagnosticate cu infecție cu SARS–CoV–2 au decedat.În intervalul 17.12.2021 (10:00) – 18.12.2021 (10:00) au fost raportate de către INSP 64 de decese, dintre care 8 anterioare intervalului de referință, (29 bărbați și 35 femei), ale unor pacienți infectați cu noul coronavirus, internați în spitalele din Alba, Arad, Bacău, Bihor, Brăila, Buzău, Caraș-Severin, Constanța, Dâmbovița, Galați, Giurgiu, Gorj, Harghita, Iași, Maramureș, Mureș, Olt, Satu Mare, Sibiu, Suceava, Teleorman, Timiș, Vaslui, Vâlcea, Vrancea și Municipiul București.